**Б и о г р ф и я**

**на акад. Михаил Георгиев Виденов**

**Роден**  на 10 април 1940 г. в гр. София.

**Средно образование** завършил през 1958 г. в СПУ „Проф. д-р Асен Златаров в гр. Годеч, Софийска област.

**Висше образование**  по българска филология завършил през 1964 г. в Софийския университет „Св. Климент Охридски“.

**Специализирал** във Факултета по славянски филологии на Софийския университет „Св. Кл. Охридски“ като редовен аспирант (докторант) по *българска* *диалектология* (1966-1969 г.) с научен ръководител проф. д-р Стойко Стойков.

Специализирал по *социолингвистика* в Пражкия Карлов университет (1972-1977 г.) при акад. Б. Хавранек и проф. Ал. Йедличка.

Специализирал по *славистика* в Московския държавен университет „М.В. Ломоносов“ (1984-1987).

**Владее** чешки и руски език, ползва английски, френски и всички славянски езици. Превежда от чашки вкл. и за телевизията.

**Професор по съвременен български език (**социолингвистика) в Софийския университет „Св. Климент Охридски“, Факултет по славянски филологии от 1989 г., а преди това асистент (от1969 г.), доцент (от 1981 г.) в същия факултет.

През 2004 г. избран за *чл.-кор.* на БАН в областта на филологическите науки, а през 2008 г. – за *академик*.

През 1969 г. у нас **защитил**  дисертация за получаване на научната степен *Кандидат* на филологическите науки, а през 1988 г. – за *Доктор* на филологическите науки. През 1977 г. защитил дисертация за получаване на научната степен *Доктор* по философия в Карловия университет в Прага, Чехия.

През 2004 г. Великотърновският университет „Св.св. Кирил и Методий“ му присъжда почетната степен *Doctor honoris causa* за научните му приноси и за проучването на великотърновския градски говор.

Акад. Михаил Виденов има множество  **научни приноси**, които могат да бъдат обобщени като:

1. Авторство на повече от 600 научни публикации в наши и чуждестранни издания (в Чехия, Германия, Полша, САЩ). Публикувал е 30 книги в областта на езикознанието, между които:

*Годечкият говор,* С., 1978, БАН;

*Současná bulharština,* Praha, 1978. Universita Karlova;

*Социолингвистика, С.,* 1982, Наука и изкуство;

*Норма и реч,* С., 1986, Народна просвета;

*Социолингвистическо проучване на гр. В. Търново,* С., 1988, Наука и изкуство, II изд. под заглавие *Великотърновският език*, В. Търново 1999, Абагар (съвм. с проф. Б. Байчев);

*Софийският език*, С., 1993, СУ „Св. Кл. Охридски“;

*Съвременната българска градска езикова ситуация*, С., 1990. СУ „Св. Кл. Охридски“;

*Езикът на града,* С., 2010, СУ„Св. Кл. Охридски“;

*Езикът и общественото мнение*, С., 1997, II изд. 1999, БАН;

*Езиковата култура на българина*, С., 1993, Анубис и Български писател;

*Социолингвистическият маркер,* С., 1998, Делфи;

*Увод в социолингвистиката,* С., 2000, Делфи;

*Българската езикова политика,* С., 2003, Делфи; II изд. 2015, Захарий Стоянов;

*Диглосията,* С., 2005, БАН;

*Идентификация по езика*, С., 2007, Фенея;

*Езиковедски щрихи и етюди,*  С., 2013, Международно социолингвистическо дружество;

*Из моя езиковедски бележник, С.,* 2016, Захарий Стоянов;

*Избрани студии,* С., 2019, Захарий Стоянов.

1. Автор на единствения в България учебник по социолингвистика („Социолингвистика“, С., 1982, Наука и изкуство).
2. Автор на 80 научни доклада по езиковедски проблеми, изнесени у нас и в чужбина (Чехия, Германия, Швеция, Финландия, Полша, Русия, Молдова, Сърбия, Словакия и др.).
3. Основоположник на научното направление *Социолингвистика* и създател своя школа от последователи. Ученици на акад. М. Виденов сега успешно работят у нас, в Германия и Полша.
4. Автор на оригинална методика за проучване на градските езици.
5. Под ръководството на акад. М. Виденов успешно са защитили 10 докторанти.
6. Трудове и научни постановки на акад. М. Виденов са цитирани 1500 пъти, от които 180 пъти в чуждестранни научни публикации.

Акад. М. Виденов има **активно присъствие** в областта на науката:

1. В продължение на 18 години е бил член на СНС по езикознание при ВАК, 7 години от които е бил председател на този съвет.
2. Над 250 пъти е бил научен рецензент по процедури за научни степени и научни звания. Почти няма такъв български учен в областта на езикознанието, на когото акад. М. Виденов да не му е бил рецензент.
3. Член е на редколегията на сп. *Наука,* орган на Съюза на учените в България. Това членство продължава 18 години. Член на редакционния съвет на сп. *Език и литература,* орган на филолозите слависти в България; член на редколегията и гл. редактор на поредицата *Проблеми на социолингвистиката*, т. II – XII.
4. Създател на Международното социолингвистическо дружество със седалище в София: председател на това дружество от създаването му през 1992 г., а от 2015 г. – почетен председател.
5. Член на Комисията по социолингвистика при Международния комитет на славистите.

Като **университетски преподавател**  акад. М. Виденов е водил лекционни дисциплини в Софийския университет „Св. Кл. Охридски“ на студенти българисти и слависти по съвременен български език и социолингвистика. Лекционни преподавания по съвременен български език и историческа граматика на българския език е имал в Пражкия Карлов университет (1972-1977) и в Московския държавен университет (1984-1987).

В Соф. университет е водил лекции в спецкурсове по чешка диалектология (1987-1990) и по българска социолингвистика (1990-2008).

Под научното ръководство на акад. М. Виденов успешно са защитили дисертации 10 докторанти.

**Професионалната биография**  на акад. В. Виденов обхваща:

1. Председател (зам.-декан) на университетското звено *Научно-методически съвет по българистика* (1987-1993) за консултации на лекторите по българистика в чуждестранните университети.
2. Председател на Специализирания научен съвет по езикознание при ВАК (3 мандата).
3. Председател на Международното социолингвистическо дружество (от 1992 до 2013 г.).
4. Председател на Отделението за хуманитарни и обществени науки (ОХОН) към САЧК на БАН (от 2015 г. до сега).

**Обществената дейност**  на акад. М. Виденов се изразява в:

1. Член на Съюза на учените в България (от 1970 г. до сега).
2. Зам.-председател на Славянското дружество в България (от 2004 до 2015 г.).

Акад. М. Виденов е **награден**  с:

1. Медал „Св. Климент Охридски“ на синя лента (2015 г.) от Ректора на Соф. университет „Св. Кл. Охридски“.
2. Медал „ Проф. Марин Дринов“ на лента от Председателя на БАН (2015) .
3. Грамота за развитие на българско-чешките научни и културни връзки от Ректора на Карловия университет (Прага, Чехия) (1990).
4. Звание *Почетен гражданин на гр. Годеч* от Общинския съвет на града за научните му приноси в областта на диалектологията и етнографията на Годечко (2004 г.).
5. Множество грамоти по случаи на кръгли годишнини за успешна научно-преподавателска работа, дадени от Соф. университет и БАН.
6. Множество награди за научни постижения (за отделни книги) от Съюза на учените в България

*София, 2019 г.*